ಪಾಸ್‍ವರ್ಡ್ ತೆಗೆದು ಗೆಳೆಯರಿಗೆ ಮೊಬೈಲ್ ನೀಡೋ ಮುನ್ನ ಎಚ್ಚರ!

– ಫೋಟೋ ಕದ್ದ ಗೆಳೆಯನಿಂದ ನೀಚ ಕೆಲಸ
– ಪತಿಯ ತಪ್ಪಿನಿಂದ ಠಾಣೆ ಮೆಟ್ಟಿಲೇರಿದ ಪತ್ನಿ

ಜೈಪುರ: ಪಾಸ್‍ವರ್ಡ್ ತೆಗೆದು ಗೆಳೆಯನಿಗೆ ನೀಡಿದ ತಪ್ಪಿಗೆ ಆತನ ಪತ್ನಿ ಪೊಲೀಸ್ ಠಾಣೆ ಮೆಟ್ಟಿಲೇರಿರುವ ಘಟನೆ ರಾಜಸ್ಥಾನದ ಜೋಧಪುರ ಜಿಲ್ಲೆಯಲ್ಲಿ ನಡೆದಿದೆ. ಗೆಳೆಯನ ಮೊಬೈಲಿನಿಂದ ಆತನ ಪತ್ನಿಯ ಖಾಸಗಿ ಫೋಟೋ ಕದ್ದಿದ್ದ ಯುವಕ ಜೈಲುಪಾಲಾಗಿದ್ದಾನೆ. ಮಹಿಳೆ ದೂರಿನನ್ವಯ ಪ್ರಕರಣ ದಾಖಲಿಸಿಕೊಂಡಿದ್ದ ಬನಾಡ ಪೊಲೀಸರು ಆರೋಪಿಯನ್ನ ಬಂಧಿಸುವಲ್ಲಿ ಯಶಸ್ವಿಯಾಗಿದ್ದಾರೆ.

ಏನಿದು ಪ್ರಕರಣ?: ಬನಾಡ ಪೊಲೀಸ್ ಠಾಣಾ ವ್ಯಾಪ್ತಿಯಲ್ಲಿ ವಾಸವಾಗಿದ್ದ ಮಹಿಳೆಗೆ ಕೆಲ ದಿನಗಳ ಹಿಂದ ಅನಾಮಧೇಯ ಕರೆ ಬಂದಿತ್ತು. ನಿನ್ನ ಖಾಸಗಿ ಫೋಟೋಗಳು ನನ್ನ ಬಳಿಯಲ್ಲಿದ್ದು, ಸೋಶಿಯಲ್ ಮೀಡಿಯಾದಲ್ಲಿ ಲೀಕ್ ಮಾಡೋದಾಗಿ ಬೆದರಿಕೆ ಹಾಕಿದ್ದನು. ಫೋಟೋ ಲೀಕ್ ಮಾಡದಿರಲು 3.50 ಲಕ್ಷ ರೂ. ಹಣ ನೀಡುವಂತೆ ಡಿಮ್ಯಾಂಡ್ ಮಾಡಿದ್ದನು. ಇದನ್ನೂ ಓದಿ: ಬಲವಂತವಾಗಿ ಪತ್ನಿಗೆ ಮದ್ಯ ಕುಡಿಸಿ ಫೋಟೋ ಕ್ಲಿಕ್ – ಬ್ಲ್ಯಾಕ್‍ಮೇಲ್

ಆರೋಪಿ ತನ್ನ ಬಳಿಯಲ್ಲಿದ್ದ ಕೆಲ ಫೋಟೋಗಳನ್ನ ಮಹಿಳೆಗೆ ಕಳುಹಿಸಿ ಬ್ಲ್ಯಾಕ್‍ಮೇಲ್ ಮಾಡತೊಡಗಿದ್ದನು. ಅಪರಿಚಿತನಿಗೆ ಹಣ ನೀಡದೇ ಮಹಿಳೆ ಪೊಲೀಸ್ ಠಾಣೆಯಲ್ಲಿ ದೂರು ದಾಖಲಿಸಿದ್ದರು. ಪೊಲೀಸರು ಆರೋಪಿಯನ್ನ ಬಂಧಿಸಿದಾಗ ಆತ ಪತಿಯ ಗೆಳೆಯ ಎಂಬ ಸತ್ಯ ತಿಳಿದಿದೆ. ಇದನ್ನೂ ಓದಿ: ಮದ್ವೆ ಆಗೋದಾಗಿ ನಂಬಿಸಿ ‘ಜೋಶ್’ ಸಿನಿಮಾ ಖ್ಯಾತಿಯ ನಟಿಗೆ ಬ್ಲ್ಯಾಕ್‍ಮೇಲ್- ಆರೋಪಿಗಳು ಅರೆಸ್ಟ್

ಸಿಕ್ಕಿ ಬಿದ್ದಿದ್ದು ಪತಿಯ ಗೆಳೆಯ: ಮಹಿಳೆಯ ಪತಿ ಮತ್ತು ಆರೋಪಿ ಇಬ್ಬರೂ ಐದು ವರ್ಷಗಳಿಂದ ಜೊತೆಯಾಗಿಯೇ ಕೆಲಸ ಮಾಡಿಕೊಂಡಿದ್ದರು. ಲಾಕ್‍ಡೌನ್ ಸಂದರ್ಭದಲ್ಲಿ ಕೆಲಸ ಕಳೆದುಕೊಂಡಿದ್ದ ಆರೋಪಿ ಆರ್ಥಿಕ ಸಂಕಷ್ಟದಲ್ಲಿ ಸಿಲುಕಿದ್ದನು. ಹೀಗಾಗಿ ಗೆಳೆಯನ ಪತ್ನಿಗೆ ಬ್ಲ್ಯಾಕ್‍ಮೇಲ್ ಮಾಡಿ ಹಣ ಲಪಟಾಯಿಸಲು ಪ್ಲಾನ್ ಮಾಡಿದ್ದನು. ಇದನ್ನೂ ಓದಿ: ತಾಯಿಯ ಅಶ್ಲೀಲ ಫೋಟೋ ಕ್ಲಿಕ್ಕಿಸಿ ಮಗನಿಂದಲೇ ಬ್ಲ್ಯಾಕ್‍ಮೇಲ್

ಫೋಟೋ ಕದ್ದಿದ್ದೇಗೆ?: ಗೆಳೆಯ ಫೋನ್ ಪಡೆದಿದ್ದ ಆರೋಪಿ ಎಲ್ಲ ಫೋಟೋ ಮತ್ತು ವೀಡಿಯೋಗಳನ್ನ ತನ್ನ ಲ್ಯಾಪ್‍ಟಾಪ್‍ಗೆ ಟ್ರಾನ್ಸಫರ್ ಮಾಡಿಕೊಂಡಿದ್ದನು. ಗೆಳೆಯ ಮತ್ತು ಆತನ ಪತ್ನಿಯ ಖಾಸಗಿ ಫೋಟೋ ಬಳಸಿ ಹಣ ಮಾಡಲು ಆರೋಪಿ ಮುಂದಾಗಿದ್ದನು. ಆರೋಪಿಯನ್ನ ಬಂಧಿಸಲಾಗಿದ್ದು, ಇದೇ ರೀತಿ ಯಾರಿಗಾದ್ರೂ ಬೆದರಿಕೆ ಹಾಕಿದ್ದಾನಾ ಎಂಬುದರ ಕುರಿತು ವಿಚಾರಣೆ ನಡೆಸಲಾಗ್ತಿದೆ ಎಂದು ಪೊಲೀಸ್ ಅಧಿಕಾರಿ ಅಶೋಕ್ ಅಂಜನಾ ಹೇಳಿದ್ದಾರೆ.